**Техническа спецификация по публична покана „Извършване на енергийни обследвания в рамките на проект Energy Efficiency in regioNal fOod processing Value chAins (LIFE22-CET-EENOVA), Споразумение за отпускане на безвъзмездни средства № 101119476“**

1. **ПРЕДМЕТ НА ПОКАНАТА**

**Предметът** на поканата е „**Извършване на енергийни обследвания**“ в изпълнение на проект Energy Efficiency in regioNal fOod processing Value chAins (LIFE22-CET-EENOVA), Споразумение за отпускане на безвъзмездни средства № 101119476.

1. **ЦЕЛ И ОБХВАТ НА ПОКАНАТА:**

Проект EENOVA стартира през октомври 2023 г. и е с продължителност от 37 месеца. Той има за цел да демонстрира, че адаптирането на резултатите от извършен енергиен одит (на ниво компания) и свързаните с това енергийни решения могат да бъдат подкрепени и приложени на ниво верига на стойността.

Методологията на EENOVA ще се базира на проучени и адаптирани регионални особености на веригите за създаване на стойност, състоящи се от МСП и големи предприятия, като идентифицира общи стъпки за повишаване на осведомеността, сътрудничеството и прилагането на конкретни енергийни мерки между отделните компании, които са част от верига за създаване на стойност в преработката на храни.

В рамките на дейностите по проекта в България 3 компании в рамките на една верига на стойността ще получат енергиен обследване, с фокус върху *сгради, процеси и логистика*.

След енергийните обследвания ще се изведе списък с потенциални мерки за спестяване на енергия и използване на ВЕИ. По-голямата част от тях вероятно ще бъдат на ниво компания, но EENOVA ще разгледа възможностите по веригата за създаване на стойност. В края на дейността ще се изготвят планове за действие, с конкретни стъпки за въвеждане на промените.

Целта на тази процедура е **да се избере изпълнител, който да подпомогне Възложителя при изпълнението на заложените енергийни обследвания на 3 бр. български предприятия в рамките на проекта.**

При изпълнението на горепосочените обследвания ще се изготвят доклади, съдържащи:

* Описание на производствените и енергийни системи;
* Анализ и оценка на съществуващото състояние на системите за производство, пренос,
* разпределение и потребление на енергия;
* Енергийна консумация за основните енергоносители;
* Изпълнени мерки за повишаване на енергийната ефективност, вкл. предписани с предходно обследване;
* Технико-икономически анализ на мерките за повишаване на енергийната ефективност;
* Спестени емисии въглероден диоксид за всяка ЕСМ;
* Други ползи, идентифицирани по време на обследванията и дискусиите с отделните обекти.

1. **ОПИСАНИЕ НА ПРЕДВИДЕНИТЕ ДЕЙНОСТИ**

**Дейност 1. Извършване на енергийни обследвания за обект „Фирма БАТА 2002, гр. Бургас”**

Осъществяването на енергийното обследване за обекта следва да събере необходимите данни за изготвянето на доклад (и резюме), който дава детайлна информация за възможностите за енергийно спестяване на функциониращото оборудване, както и внедряване на нови енергийно ефективни съоръжения и системи, следвайки логиката на проект EENOVA. Докладът и резюмето следва да бъдат във формата на АУЕР (Агенция за устойчиво енергийно развитие), независимо от това дали обследвания обект е с енергийна консумация под или над 3000 MWh/година и съответно подлежи/не подлежи на задължителен енергиен одит съгл. ЗЕЕ (Закон за енергийна ефективност). Като минимум трябва да се разгледат следните възможности (за подобряване/внедряване/използване):

* Климатични анализи и контрол
* Автоматизация на капково напояване
* Фотоволтаични системи за генериране на електроенергия за напояващи помпи
* Слънчеви инсталации за загряване на вода
* Инверторен контрол на ел. мотори
* Използване на автоматизация за растителна защита и торене (безпилотни летателни средства)
* Оптимизиране на маршрутите на автотранспорта и мерки по контрол на маршрутите
* Намаляване на злоупотреби и разхищение на гориво
* Използване на добавки към горивото за намаляване специфичната му консумация
* Препоръки за нови енергийно ефективни машини и прикачен инвентар
* Избор на лозя в енергийно ефективния транспортен диапазон на фирмата
* Слънцезащити
* Други ЕСМ.

**Дейност 2. Извършване на енергийни обследвания за обект „фабрика ЧЕРНОМОРСКО ЗЛАТО, гр. Поморие”**

Осъществяването на енергийното обследване за обекта следва да събере необходимите данни за изготвянето на доклад (и резюме), който дава детайлна информация за възможностите за енергийно спестяване на функциониращото оборудване, както и внедряване на нови енергийно ефективни съоръжения и системи, следвайки логиката на проект EENOVA. Докладът и резюмето следва да бъдат във формата на АУЕР (Агенция за устойчиво енергийно развитие), независимо от това дали обследвания обект е с енергийна консумация под или над 3000 MWh/година и съответно подлежи/не подлежи на задължителен енергиен одит съгл. ЗЕЕ (Закон за енергийна ефективност). Като минимум трябва да се разгледат следните възможности (за подобряване/внедряване/използване):

* Утилизатори за отпадна топлина от парни котли;
* Акумулиращи батерии за електроенергия, генерирана от фотоволтаични системи;
* Слънчеви инсталации за загряване на технологична вода и БГВ (Битова гореща вода);
* Производствени и административни сгради;
* Инвертори за контрол на ел. мотори;
* Разделяне на осветителните системи на отделни функционални кръгове и монтиране на сензори за движение/присъствие на персонал;
* Автоматика за контрол на отворени прозорци и врати на отоплявани/охлаждани помещения;
* Адиабатно охлаждане на помещения;
* Монтиране на рекуператори на отпадна топлина при компресори за сгъстен въздух
* Системи за автоматичен дренаж на ресивери за сгъстен въздух
* Статични апарати за намаляване на ел.енергийните загуби
* Оптимизиране функционирането на чилъри за охлаждане
* Слънцезащити
* .Оптимален баланс между изкуствено и естествено осветление
* Оптимизиране на йерархичната схема на персонала за техническа поддръжка
* Други ЕСМ.

Във връзка с факта, че фабриката произвежда както вина, така и високоалкохолни напитки (ВАН), избраният изпълнител следва да представи отделен документ, който се отнася до процеса на винопроизводство, със съответните консумирани енергии. Той следва да се изготви на база анализи на енергоконсумацията с цел разделяне специфичните енергоконсумации за производството на вино и ВАН, измерване на параметри на енергийните машини и съоръжения, участието на техническия персонал по техническа поддръжка, ефективност на йерархичната схема на управленския и изпълнителен персонал и др.

**Дейност 3. Извършване на енергийни обследвания за обект „фирма ПОПКОМЕРС, гр. Бургас”**

Осъществяването на енергийното обследване за обекта следва да събере необходимите данни за изготвянето на доклад (и резюме), който дава детайлна информация за възможностите за енергийно спестяване на функциониращото оборудване, както и внедряване на нови енергийно ефективни съоръжения и системи, следвайки логиката на проект EENOVA. Докладът и резюмето следва да бъдат във формата на АУЕР (Агенция за устойчиво енергийно развитие), независимо от това дали обследвания обект е с енергийна консумация под или над 3000 MWh/година и съответно подлежи/не подлежи на задължителен енергиен одит съгл. ЗЕЕ (Закон за енергийна ефективност). Като минимум трябва да се разгледат следните възможности (за подобряване/внедряване/използване):

* Акумулиращи батерии за електроенергия, генерирана от фотоволтаични системи
* Слънчеви инсталации за загряване на технологична вода и БГВ (Битова гореща вода)
* Инвертори за контрол на ел. мотори
* Разделяне на осветителните системи на отделни функционални кръгове и монтиране на сензори за движение/присъствие на персонал
* Автоматика за контрол на отворени прозорци и врати на отоплявани/охлаждани помещения
* Адиабатно охлаждане на помещения
* Статични апарати за намаляване на енергийните загуби
* Оптимизиране локацията на климатици
* Слънцезащити
* Оптимален баланс между изкуствено и естествено осветление
* Други ЕСМ.

**ВАЖНО**:

1. Във връзка с регламента на АУЕР за разграничаване на възобновяемите енергийни източници (ВЕИ) от енергийно ефективни машини и съоръжения, към всяко от трите обследвания следва да се посочат подходящи мерки за ВЕИ като приложение към доклада и резюмето, ако такива се идентифицират като подходящи и препоръчани;
2. За всяко обследване, наред с техническите ЕСМ ще бъдат анализирани възможностите за прилагане на „меки“ мерки за оптимизиране на енергийната консумация.
3. **СРОКОВЕ НА ИЗПЪЛНЕНИЕ**

Предвид сроковете на проект Energy Efficiency in regioNal fOod processing Value chAins (LIFE22-CET-EENOVA), Споразумение за отпускане на безвъзмездни средства № 101119476, изпълнението на обследванията е поредица от етапи с ясно дефинирани срокове, с които Изпълнителят се ангажира:

1. Етап 1. В срок от не повече от 50 календарни дни от получаване на Възлагателно писмо – посещения на място и провеждане на одитите
2. Етап 2. В срок от не повече от 70 календарни дни от датата на приключване на етап 1 – финализиране на ЕСМ и обсъждане с екипа на Възложителя и трите обследвани компании
3. Етап 3. В срок от не повече от 65 календарни дни от датата на приключване на етап 2 – предаване на финални доклади
4. **СТОЙНОСТ**

Общата прогнозна стойност за изпълнение на всички дейности е максимум 58 674,00 (петдесет и осем хиляди шестстотин седемдесет и четири) лева без ДДС или 70 408,80 (седемдесет хиляди четиристотин и осем и 0,80) лева с ДДС.

1. **УСЛОВИЯ ЗА ПЛАЩАНЕ**

***Плащанията се извършват в съответствие с разпоредбите на проекта на договор, който е неразделна част от настоящата документация.***